google/wiki40b huggingface dataset:
Kaos og Bjørnar

Kaos og Bjørnar er den første av fem barnebøker i en serie bøker om vennene Kaos (Karl Oskar) og Bjørnar, skrevet av den norske forfatteren Anne-Cath. Vestly og utgitt 1982–87. Bøkene er illustrert av Vestlys ektemann Johan Vestly. Hovedpersonen Kaos (egentlig Karl Oskar) har Eva som dagmamma; og Eva er moren til Bjørnar som har ryggmargsbrokk og derfor sitter i rullestol. I bøkene viser Vestly «hvordan fantasi og ønske om fellesskap lar barn med ulike forutsetninger selv legge leken til rette for likeverdig deltagelse.» Bjørnars rullestol blir til en «tryllerullestol» som tar barna med på reiser ut i verden.
Det meste av handlingen er lagt til Vetleby, en liten by ved fjellet. Faren til Kaos kjører den lille blå fjellbussen, og moren hans arbeider på et apotek.I bokserien blir Kaos og Bjørnar også kjent med Lilla Olaug som bor ved høyfjellshotellet, og den litt yngre nabogutten til Kaos, Lubben. Barna fra Vestlys faste fiktive drabantby, Tirilltoppen, noen timers reise unna Vetlby, har også biroller i bokserien. Kaos og Bjørnar møter blant annet Aurora, Guro, Auroras bror Sokrates, Morten minstemann, og Ellen Andrea. 
I tillegg til å tematisere intgrering av funksjonshemmede, er bøkene også preget av nedrusting, fredsarbeid og internasjonal solidaritet, inspirert av tendenser i tiden omkring 1980–82.
Andrew Schneider

Andrew Schneider (født USA) er en Emmy-belønnet amerikansk TV-produsent og manusforfatter som har vært involvert i kjente TV-serier som The Incredible Hulk, Magnum, P.I., Alien Nation, Det gode liv i Alaska og Sopranos.
Schneider har vunnet to Emmy-priser, første gang i 1992 for Det gode liv i Alaska og andre gang i 2007 for Sopranos. Han debuterte som produsent i 1981 i tv-serien The Fall Guy, og som manusforfatter i 1979 i forbindelse med TV-filmen The Girl Who Saved the World.
It Is No Secret

«It Is No Secret» er en Southern Gospel-sang med melodi og tekst av Stuart Hamblen. Den ble skrevet i 1950-årene.

Elvis Presleys versjon

Presley spilte inn sin versjon i Radio Recorders Studio 1, Hollywood, 19. januar 1957. Den ble utgitt på LP-platen Elvis Christmas Album (RCA Victor LOC 1035) i november 1957. Produsent var Steve Sholes

Legende sirkulert via e-mail

Da Hamblen sluttet å drikke alkohol, takket være Billy Graham, begynte han å miste Hollywoods gunst. Han ble avskjediget på radiostasjonen der han arbeidet, fordi han nektet å ha en ølfabrikant som sponsor. I hans kamp tok John Wayne ham til side og fortalte at alle hans problemer startet da han ble religiøs og spurte om det var verdt alt sammen. Hamblen svarte enkelt: «Ja». Så sa Wayne: «Du likte din fyll så godt. Savner du det ikke noensinne?» Og svaret var: «Nei». Wayne sa så: «Jeg forstår ikke hvordan du kunne gi det opp så lett». Og Hamblens svar var: «Det er ingen stor hemmelighet. Alle ting er mulige for Gud». Til dette sa Wayne: «Det var et fengende uttrykk. Du burde skrive en sang om det».
Visse detaljer i ovennevnte historie, innbefattet feilstavingen av Hamblens navn, er bestridt.

Norsk versjon

Einar Wærmø har skrevet en norsk tekst. Den norske tittelen er «Det er ingen hemmelighet».
Nikola Pašić

Liv og virke

Pašić var kjent for å være pro-russisk og veldig i mot østerriksk utenlandspolitikk som var viktig da 1. verdenskrig var i ferd med å starte. Da Serbia ble overkjørt i 1915, ble han med den jugoslaviske hæren i retrett gjennom Albania. Ferden endte på Korfu, hvor han satte opp en serbisk eksilregjering. Sommeren 1917 ledet han den serbiske siden med Jugoslavia-komiteen (Jugoslavenski odbor) som resulterte i Korfu-deklarasjonen. Dette la grunnlaget for den nye staten Kongeriket av serbere, kroater og slovenere. 
Da sentralmaktene kollapset kunne han returnere til Beograd og var til stede da den nye staten ble grunnlagt. 
Han ble foreslått av de største politiske partiene som statsminister i desember 1918 som et resultat av en avstemning. Regenten, Alexander I av Jugoslavia nektet i midlertidig å godta dette en perioden, og Pašić var statsminister fram til sin død i 1926, åtte dager før sin 80-årsdag.
Avføring

Relatert terminologi

Den vitenskapelige spesialitet som studerer avføring kalles skatologi. Et annet ord for avføring eller fæces er ekskrement. Ordet dritt er et vulgært navn for avføring. Møkk er et ord som har en nøytral konnotasjon brukt i landbruket men ellers oppfattes som nedsettende. Det er spesielt for ord som er synonymer til avføring at de oftere brukes i overført (nedsettende) betydning enn det de reelt beskriver.
Avføring kan bli brukt til mer enn bare å fastslå dyrs matvaner. DNA fra celler som løsner fra tarmslimhinnen og metabolitter fra ulike hormoner kan brukes til å identifisere genetiske forskjeller henholdsvis stress.
Koprofagi er praksisen med å spise avføring. Dette er uvanlig, men noen planteetere med en diett som er rik på fiber og fattig på proteiner (som f.eks. kaniner) spiser sin egen avføring som en normal del av stoffskiftet. Plantedeler som dyret fortærer blir fordøyd i to omganger, der produktet av den første blir gjenfortært direkte fra anus. Etter at materialet er gjenfortært blir de ufordøyelige planterestene utskilt og blir latt i fred.
Koprofili, også kjent som fekofili, er seksuell tiltrekning til fekalt materiale.
Koprofobi, også kjent som fekofobi, er en sterk frykt for avføring eller generelt menneskelige ekskrementer.
Forsteinet avføring er kjent som koprolitter og danner en viktig klasse av gjenstander som studeres av feltet paleontologi.

Fekal forurensning

En kjapp prøve på fekal kontaminsasjon av vannkilder eller jord gjøres ved å undersøke om det finnes E. coli-bakterier ved hjelp av MacConkey agar-plater eller petriskåler. E. coli-bakterier er de eneste som danner røde kolonier ved temperatur omkring 43 °C over natten.
Mens nesten alle stammer av E. coli er harmløse, er deres nærvær imidlertid et vitne om fekal kontaminasjon og dermed en stor mulighet for at andre, farligere organismer også er tilstede.

Menneskelig avføring

Menneskelig fekalt materiale varierer betydelig i utseende, avhengig av kosthold og helse. Normalt er fekaliene halvfaste og omgitt av et lag av slim. Den brune fargen kommer av en kombinasjon av galle og døde røde blodlegemer. Hos et nyfødt barn er avføringen til å begynne med gulgrønn etter mekonium. Denne fargingen skyldes tilstedeværelse av galle alene. Etter hvert som kroppen begynner å avstøte overskuddet av døde røde blodlegemer får den sitt kjente brune utseende, hvis ikke barnet begynner å die, da forblir den myk, avfarget gul med en ikke-ubehagelig duft inntil babyen begynner å spise betydelige mengder annen mat. Gjennom livet til et vanlig menneske kan man regne med å oppleve mange typer avføring. En «grønn» og noen ganger «leireaktig» utseende avføring er resultatet av mangel på avstøtte blodlegemer. Dette skyldes galleoverbelastning og er svært sjelden og ikke en helserisiko. Så enkle problemer som alvorlig diaré kan gi blod i avføringen. Ufordøyde matrester som ofte kan finnes i menneskelig avføring er frø, nøtter, korn og bønner, i hovedsak på grunn av det høye fiberinnholdet i disse matslagene.
Plateumaris consimilis

Utseende

Plateumaris consimilis er mellom 9-12 mm lang. Kroppen er langsmal og ikke så oval som bladbillene ofte er.  Den er metallisk farget i ulike nyanser av messing- og bronsefarge.  Bakkroppen smalner bakover. Hodet er fremover-rettet. Beina er forholdsvis lange.
Mange av artene i slekten Plateumaris,  er svært like hverandre og sikker artsbestemmelse kan bare skje ved undersøkelse av genitaliene.

Levevis

Både larvene og de voksne (imago) billene finnes nær ferskvann hvor de lever av å spise blad på næringsplanten. Larvene lever under vannoverflaten. De voksne er særlig aktive i solskinn.
Plateumaris consimilis tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Skaperverksted

Skaperverksteder i Norge

Antallet av skaperverksteder i Norge har vokst kraftig siden 2012.
Portlands gasskraftverk

Portlands gasskraftverk er et gasskraftverk i provinsen Ontario i Canada. Det har en installert produksjonskapasitet på 652 MW fordelt på 2+1 kokere / turbiner. Anlegget ble utbygd i 2008. Brenselstypen er naturgass. Det er landets nest største gasskraftverk. Anlegget ligger like ved siden av det nå nedlagte Richard L. Hearn kraftverk.
Graciliderolus

Utseende

Middelsstore, avlange, brune trebukker. Antennene er omtrent så lange som kroppen. Pronotum er litt smalere enn dekkvingene, lengre enn bredt med rundede sider. Dekkvingene er nesten jevnbrede, delvis kledt med lys bestøvning. Beina er nokså tynne.

Levevis

Larvene lever i ved.

Utbredelse

Slekten er utbredt i Zimbabwe og Sør-Afrika.
Dansk Skolemuseum

Historie

Kjernen i museets samlinger går tilbake til det opprinnelige Dansk Skolemuseum, som ble grunnlagt i 1887 av overlærer Emil Sauter, som i 1874 var medstifter av Danmarks Lærerforening. 
Fra begynnelsen var museet styrt av et utvalg nedsatt av Danmarks Lærerforening, men da Rigsdagen på Finansloven 1888–89 bevilget en årlig sum på 5 000 kr. gikk museet over til å bli stasieid og det ble utnevnt et fast styre for museet. 
Den opprinnelige idéen med museet var å bygge opp en studiesamling av de nyeste undervisningsmidlene fra inn- og utland til orientering og inspirasjon for lærere og skolemyndigheter. Museet begynte også raskt med innsamling av eldre skolemateriale av mer tradisjonell museal karakter. 
Skolemuseet fungerte som et selvstendig museum i nesten 50 år, og i løpet av denne perioden fikk det status som Europas ledende skolemuseum frem til 1930-årenes begynnelse – i det siste mange år med adresse i Stormgade, hvor Nationalmuseet i dag ligger. 
I de følgende seks tiårene lå størstedelen av museumssamlingene pakket ned på Statens pedagogiske studiesamling (opprettet i 1934). Samlingene ble i 1995 overført til det nye Dansk Skolemuseum i Rådhusstræde 6, i hjertet av København. 
Dansk Skolemuseum har siden 1. august 2008 vært lukket for publikum.
Xiangcheng (Zhangzhou)

Xiangcheng (kinesisk: 芗城区; pinyin: Xiāngchéng Qū) er et bydistrikt i provinsen Fujian i Folkerepublikken Kina. Det ligger i byprefekturet Zhangzhou. Det hadde i 2002 et folketall på 514.400 innbyggere.
Per Karstensen

Per Karstensen (født 22. oktober 1915 i Mosjøen, Nordland, død 24. desember 2010 i Mo i Rana) var en norsk lærer og politiker (Ap). Han ble innvalgt på Stortinget fra Nordland i 1965. Han var fra 1944 til 1971 lektor og inspektør ved Rana gymnas. Han var også skoledirektør i Nordland i to år.
Karstensen var varaordfører i Nord-Rana i periodene 1945–1947 og varaordfører i 1959–1963, og ordfører i 1963–1964 og 1964–1965.

Utmerkelser

Karstensen ble i 1986 tildelt kommandørtegnet av Finlands hvite roses orden. I 1993 ble han tildelt Paul Harris Fellow-medaljen fra Rotary. I 1971 ble han hedret av ANSA med prisen «Vaganten». I 1996 ble Karstensen tildelt Rana kommunes kulturpris.
Den 4. juni 2010 ble det avduket en byste av Per Karstensen nedenfor rådhuset i Mo i Rana. Bysten er laget av billedhogger Marit Wiklund.
Donor

En donor eller donator er en person som gir bort noe uten å vente noe tilbake. Donor har forskjellig betydning innen medisin, kjemi, fysikk, sosiale relasjoner og kunst.
Innen medisin er en donor en person som gir blod, sæd, egg eller organer til transplantasjon. Innen kjemi har donor vært brukt om molekyler eller atomer som deler et elektronpar med et annet molekyl «slik at begge oppnår en komplettert avsluttet elektronkonfigurasjon». Innen fysikken er et donoratom et fremmed stoff i en isolerende eller halvledende krystall, som så kan avgi ett eller flere elektroner og forandre krystallets ledningsevne.
Innen sosiale relasjoner er en donor en velgjører som donerer penger, gjenstander, eiendom eller andre fordeler til en annen part, for eksempel til en hjelpeorganisasjon, en kommune eller et museum.
Innen kunst er en donor en som betaler for at et kunstverk, som donoren ikke selv skal ha, blir laget.
8. strategiske missildivisjon

8. strategiske missildivisjon er en russisk divisjon underlagt 31. strategiske rakettarmé i den stengte byen (ZATO) Pervomajskij i Kirov oblast.

Historie

Divisjonen ble satt opp i 1960 med basis i noen siloer som ble kontrollert av 24. strategiske missilregiment.    
I desember 1990 ble divisjonen tilsluttet kommando- og kontrollkomplekset Hånden fra graven, «Perimetr» eller «Система Периметр-РЦ» på russisk.
Joseph Martial Mouly

Prest, lasarist, kinamisjonær

Joseph Martial Mouly ble medlem av lasaristenes kongregasjon i Paris den 18. oktober 1825 og ble presteviet 2. april 1831 i Amiens. Han ankom Macao den 14. juni 1834. 
Han kom til Xiwanzi den 12. juli 1835 for å overta som superior for den franske misjon i Beijing og Mongolia, en stilling som inntil da var fylt av den kinesiske presten Matthaeus Xue.

Biskop

Mouly ble utnevnt til apostolisk vikar for Mongolia den 23. august 1840 og ble bispeviet av biskop Salvetti i Honggouzi 紅溝子 i Shanxi den 25. juli 1842. 
Etter å ha blitt utnevnt til administrator av bispedømmet Beijing den 28. april 1846, overførte han sin residens til  Anjiazhuang i prefekturet Baoding. Han nektet i 1848 å ta imot utnevnelse til det apostoliske vikariat Kukunor og Tianshan. I 1855 overlot han seg selv til kinesiske myndigheter for å få slutt på en kristenforfølgelse og ble ført til Shanghai.
Etter at bispedømmet Beijing ble avviklet og erstattet med tre apostoliske vikariater i 1856, ble han ansvarlig for vikariatet Beijing og Nord-Zhili, og midlertidig også for Sørvest-Zhili (1856–1858). Mouly kunne overta de katolske Beijingkirkene etter krigen i 1860, og flyttet sin residens til Beitangkirken i Beijing, som ble hans katedral. 
Han ble gravlagt på gravfeltet Zhengfusi 正福寺.
Ørabanen

Ørabanen er en planlagt godsbane mellom Fredrikstad og Sarpsborg i Østfold. Dersom realisert vil jernbanen danne en enkeltsporet jernbaneforbindelse på østsiden av Glomma mellom Østfoldbanen på Hafslund i Sarpsborg og industri- og havneområdene på Øra i Fredrikstad.

Historie

Ideen om en jernbaneforbindelse på til Fredrikstad på Østsiden har vært aktuell siden utbyggingen av Østfoldbanen. Fredrikstad stasjon ble på den tiden bygget på vestsiden av Glomma. Bysentrumet lå på denne tiden på østsiden. Planene endret seg etter hvert fra persontrafikk til en ren godsbane. På 1930-tallet ble det på nytt fokus ved havneutbyggingen
Planene har blitt lagt på is etter hvert som veitrafikken har tatt over markedet, men er ikke oppgitt.
Domkirkens skole

Domkirkens skole var en skole i Stavanger som ble innviet 15. mars 1843 og nedlagt i 1879.
Den lå like nordøst for Stavanger domkirke, i det som i dag er Byparken og Kongsgata.
Skolebygningen ble i 1879 flyttet til Johannes skole.

Kilder

Rasmus Tveteraas: Stavanger 1814-1914, Stavanger, 1914, side 186 og 196.
Toshio Takabayashi

Japans herrelandslag

Toshio Takabayashi spilte 12 landskamper for Japans herrelandslag.
Greve av Foix

Greve av Foix var en adelstittel i området Foix nord for Pyreneene i det som i dag er Frankrike. Grevene hersket over grevskapet Foix, men utvidet sin makt i området og la i 1290 Béarn under seg. Den første greve var Roger I av Foix, som hersket 1035/1038-1064. I det trettende og fjortende århundre ble grevene av Foix regnet blant de mektigste i Frankrike. Fra slutten av 1400-tallet ble grevskapet forent med kongedømmet Navarra og kom derfra igjen under kongen av Frankrike. Henrik IV av Frankrike førte også tittelen greve av Foix. I 1607 ble grevskapet integrert i den franske krone.
Kyrkjøy

Kyrkjøy er en av Sjernarøyene som hører til Finnøy kommune i Rogaland. Kyrkjøy sammen med Bjergøy er de to største øyene i øygruppa. Sjernarøy kirke ligger på Kyrkjøy. Navnet Kyrkjøy kommer fra at det er en kirke på øya. Hovedkontoret til rederiet L. Rødne og Sønner ligger på Kyrkjøy.    
Forfatterne og brødrene Alfred Hauge og Kolbjørn Hauge vokste opp på Kyrkjøy.
Bakteriell vaginose

Bakteriell vaginose betegner en gynekologisk tilstand der normalt forekommende laktobasiller er erstattet av en blandingsflora som hovedsakelig består av anaerobe bakterier (ofte bacteroides og peptokokker), mykoplasma og gardnerella. Gardnerella vaginalis er en del av normalfloraen, og det er overvekst av denne bakterien som gir symptomer.

Klinisk betydning

Kvinner med tidligere senabort eller preterm-fødsel skal undersøkes tidlig i neste svangerskap med tanke på BV; BV-positive behandles.

Symptomer

Illeluktende, gråhvit tyntflytende utflod. Lukten er ofte mest sjenerende.

Behandling

Tilstanden behandles kun ved symptomer. Residiv forekommer hos 30 % etter behandling. Lokalbehandling med melkesyrebakterier etter lokal/peroral antibiotikakur kan forebygge tilbakefall av symptomer.
Eumorpha pandorus

Utseende

En stor (vingespenn 82 – 115 mm), kraftig, grågrønn svermer. Hodet er lyst, brystet mørkebrunt med en timeglass-formet, grønnlig-grå tegning. Bakkroppen er mørk grønnlig-grå med en lysere midtstripe. Forvingen er avlangt trekantet, med en mørk flekk i spissen, en luten, svart flekk nær midten av vingen, en svart og rødlig lengdestrek i ytre halvdel, to mørke flekker ved bakkanten og flere diffuse tverrlinjer. Vingen er litt innbuktet innenfor bakhjørnet slik at dette er fremtredende. Bakvingen er grønnlig med to svarte flekker, og korte, rosa streker ved bakhjørnet. Larven er kort og trinn, grønn til brunrød med fem par store, svartkantede, hvite flekker på sidene. Det tredje kroppsleddet er større enn de omkringliggende og danner en pukkel. Unge larver har et langt, krøllete horn på bakkroppen med dette er redusert til en knapp hos det siste larvestadiet.

Levevis

Larven lever på vinranke (Vitis), villvin (Parthenocissus) og på slekten Ampelopsis. De voksne svermerne besøker gjerne blomster.

Utbredelse

Denne svermeren finnes i den østlige delen av USA og det sørøstlige Canada.
Norsk Bridgeforbund

Norsk Bridge

Etter en prøveordning i 1990 med et medlemsblad distribuert gjennom klubbene, ble det i 1993 vedtatt å gi ut et medlemsblad seks ganger i året.  Første nummer av Norsk Bridge kom i februar 1995, og det har kommet hvert år siden; dog ikke med seks nummer i året: Fra 2006 har det vært kun fire i året. Fra september 2014 utkommer bladet kun i elektronisk versjon.
Presidentvalget i Tyskland 1949

Presidentvalget i Tyskland 1949 var det første valget av en tysk Forbundspresident og fant sted 12. september 1949 i Bonn. I andre valgomgang valgte Forbundsforsamlingen Theodor Heuss som president. Motkandidaten fra SPD ved presidentvalget var Kurt Schumacher. Heuss ble støttet av en koalisjon som besto av CDU/CSU og FDP. Den samme koalisjon var senere grunnlaget for at Konrad Adenauer 15. september 1949 ble valgt som forbundskansler.
Tilbury kraftverk

Tilbury kraftverk er et varmekraftverk i Essex i det sørlig-sentrale Storbritannia. Det har en installert produksjonskapasitet på 1 038 MW, fordelt på 4 blokker på ca. 350 MW hver.
Brenselkilden er kull og litt biomasse. Anlegget ble utbygd omkring årene 1965–1972. Operatør er selskapet RWE Power.
De totale CO2-utslippene i 2008 var ca. 4 255 000 tonn.
Werdohl

Werdohl er en småby i Märkischer Kreis i Nordrhein-Westfalen, Tyskland. Byen hadde 18 706 innbyggere i 2010 og er hovedsete for jernbaneindustriselskapet Vossloh.
NACAC-mesterskapet i motbakkeløp 2010

NACAC-mesterskapet i motbakkeløp 2010 (7th NACAC Mountain Running Championship) ble arrangert 9. juli 2010, som en del av Canadamesterskapet i motbakkeløp 2010 i Canmore Nordic Centre i Canmore i Canada. Arrangør var The Canadian Mountain Running Association og North American, Central American and Caribbean Athletic Association (NACAC), som er et av IAAFs seks kontinentalfobund. 
Løpet skulle egentlig arrangeres i Nakiska Ski Resort, men måtte flyttes til Canmore Nordic Centre fordi det ble observert grizzlybjørn i Nakiska Ski Resort. Løypa var cirka 7,5 km lang.
Calgary Energy gasskraftverk

Calgary Energy gasskraftverk er et gasskraftverk i provinsen Alberta i Canada. Det har en installert produksjonskapasitet på 300 MW fordelt på 1+1 kokere / turbiner. Anlegget ble utbygd i 2003. Brenselstypen er naturgass.
Prix de l'Académie nationale du cinéma

Prix de l'Académie nationale du cinéma var en fransk filmpris. Den ble utdelt mellom 1982 og 1992, og ble organisert av det franske nasjonale filmakademiet Académie nationale du cinéma.
Xinrong

Xinrong (kinesisk: 新荣区) er et bydistrikt i byprefekturet Datong i den kinesiske provinsen Shanxi. Det har et areal på 1 006 km² og teller ca. 110 000 innbyggere.
Herbert H. Kitchener

Liv og virke

Kitchener ble født ikke lenge etter utbruddet av første verdenskrig, og patriotiske familiemedlemmer oppkalte gutten etter den nyutnevnte krigsministeren, Herbert Kitchener. Han gikk inn i Royal Air Force Volunteer Reserve i 1937. Kitchener ble først opplært på Hawker Hurricane, og havnet først i en skvadron (RAF 605 Squadron) som var i ferd med å erstatte sine gamle Gloster Gladiator-biplan med Hurricane. Men snart var han beordret til 263 Squadron, en Gladiator-skvadron som våren og sommeren 1940 skulle havne i Norge.
Første gang 263 Squadron ankom Norge, var 24. april 1940, da 18 Gladiatorer landet på Lesjaskogvatn. Skvadronen skulle fly luftdekning for de allierte troppene ved fronten, samt anvise mål for artilleri-ild. Flyene på det islagte vannet ble oppdaget av tyskerne, og vannet ble bombet hele dagen den 25. 29 timer etter at de ankom Lesjaskogvatn, hadde det siste av fem gjenværende fly forlatt vannet. Flygerne fra 263 Squadron ble evakuert fra Norge i en fraktbåt 29. april.
Tre uker seinere var de tilbake i Norge, denne gang på Bardufoss, for å støtte Narvik-operasjonene. I løpet av aksjonen skjøt Kitchener ned flere tyske fly med sitt gamle dobbeltdekkerfly. Blant annet angrep han og hans skvadronsjef en formasjon på 12 tyske Heinkel 111. De hadde skutt ned minst 4 av disse, da de kom over to Stukaer som led samme skjebne.
Dagen etter begynte evakueringen av Narvik. De gjenværende Gladiatorene ble fløyet ut til HMS «Glorious», som etter hvert ble senket med få overlevende. Men Kitchener hadde hadde ikke fått tildelt noe fly fra Narvik, og var derfor ikke ombord, men ble evakuert med et transportskip. Få uker seinere ble han tildelt den britiske Distinguished Flying Medal.
Tilbake i England, ble «Kitch» forfremmet. Skvadronen faset ut Gladiator, og flygerne ble sjekket ut på et tomotors jagerfly, Westland Whirlwind, som skvadronen fløy resten av krigen. 11. mars 1942 fløy Kitchener sitt siste tokt. Han kom i kontakt med en Junkers Ju 88, som skjøt opp begge motorene hans. Han nødlandet hardt, fikk en skallefraktur og en brukket arm, og tilbrakte måneder på sykehus.
Kitchener tilbrakte resten av krigen i ops-rom, og med flyhavariundersøkelser i Midtøsten. Han forlot RAF i 1945.
Etter krigen jobbet Kitchener i kommunen frem til pensjonering i 1979.

Utmerkelser

Foruten Distinguished Flying Medal, ble Kitchener i 1942 tildelt Krigskorset med sverd for «fremragende fortjenester av Norges forsvar».
Kantunilkín

Kantunilkín, eller Kantunil Kin, er en landsby nord i den meksikanske delstaten Quintana Roo. Den er administrasjonssentrum i Lázaro Cárdenas kommune. I 2010 hadde Kantunilkín 7 105 innbyggere. Landbyen ligger i innlandet, ikke langt fra grensa til delstaten Yucatán.
Navnet Kantunil Kin er yukatansk maya og betyr «Den gylne solsteinen».
Underholdningsavdelingen

Mottakelse

Ved sin premiere fikk underholdningsprogrammet en blandet mottakelse i pressen; VGs anmelder gav terningkast to. Dagbladet var noe mer positiv og trillet terningkast fire. BA gav også terningkast fire. Programmet ble av flere karakterisert som en revy. 835 000 tv-seere fikk med seg premieresendingen. Sommeren 2013 ble Underholdningsavdelingen nominert til Komiprisen, og fikk ros av Dagfinn Lyngbø